Eb-döntõbe jutott a magyar nõi junior kézilabda-válogatott
A magyar nõi junior kézilabda-válogatott 29-27-re legyõzte Oroszországot a gyõri Európa-bajnokság elõdöntõjében, ezzel bejutott a torna vasárnapi döntõjébe. Golovin Vlagyimir csapata az elsõ félidõben már nyolc góllal is vezetett, de az oroszok fordítani tudtak, a hajrát azonban a magyar csapat bírta jobban.
Jól kezdte az elõzõ Eb ezüstérmese elleni találkozót Golovin Vlagyimir csapata, amelyik az elsõ negyedóra végére már négy góllal vezetett (9-5). Különösen a szélsõk voltak elemükben, Schatzl Natalie és Bánfai Kira is többször eredményes volt. Amikor a pedig a 20. perc környékén a kilencméteres vonalról remekül lövõ oroszok kezdtek magukhoz térni, akkor meg az irányító Pál Tamara és a másik jobbszélsõ, Arany Rebeka is elkezdte párosával lõni a gólokat. Miután pedig a kapuban Herczeg Lili sorra fogta a ziccereket, az oroszoknak 15-9-nél idõt kellett kérniük – ami után gyorsan kaptak két újabb gólt, így a magyar csapat végül magabiztos 19-12-es elõnnyel mehetett szünetre. 

A második félidõ Herczeg hetes védésével indult, a következõ büntetõt aztán már belõtték az oroszok, majd elhibáztunk egy ziccert, amibõl jött a következõ gól, Golovin pedig rögtön idõt kért, miután eltelt öt perc, és még nem lõttünk gólt. A harmadik orosz találat után a nyolcadik perc közepén Schatzl végre betalált, az elsõ félidõben remeklõ Bánfai azonban most sorra hagyta ki a biztosnak tûnõ helyzeteket. Újabb hat percet kellett várni a következõ magyar gólra, Tóth Nikolett alakította 21-19-re az állást.

A következõ támadásból Vámos is betalált, régen lõttünk már két egymást követõ akcióból gólt. Herczeg is újra megfogott egy lövést. Pál azonban hetest hibázott, Szimko góljával pedig 22-22-nél, egy 13-5-ös sorozattal egyenlítettek az oroszok.

Kuczora Csenge ugyan belõtt egy hetest, az emberelõnnyel azonban nem tudtunk élni, egy-eggyel futott le a két perc. Az 53. percben Maszlova 6. góljával elõször vezettek az oroszok (23-24). Az 55. percben Simon beállóból lõtt góljával vettük vissza a vezetést, Kuczora hetest hibázott, Herczeg azonban ziccert fogott. Az iménti hetest kiharcoló Vámos Petra ezúttal egy kétperces kiállítást szállított, Kácsor Gréta pedig egy percen belül két gólt szerzett, és az utolsó percre fordulva újra két góllal vezetett a magyar csapat.

Az oroszok még tudtak lõni egy gólt, de a második félidõ legjobbja, Vámos meglõtte a mieink 29. gólját, Herczeg védése pedig már csak méltó lezárása volt az elõdöntõnek.

Eredmény, nõi junior kézilabda-Eb, elõdöntõ:
Magyarország–Oroszország 29-27 (19-12)
A magyar csapat gólszerzõi: Schatzl Natalie 4, Albek 2, Kácsor 6, Bánfai 3, Pál 4, Kuczora 2, Arany 2, Tóth N. 1, Stranigg 1, Vámos 3

A fináléban a holland együttes lesz a mieink ellenfele, amely a norvégokat múlta felül 31-29-re. A döntõt vasárnap 17.30-tól rendezik az Audi Arénában.